Rolling Stones îl avertizează pe Trump să nu-i mai folosească piesele. Dacă nu, îl așteaptă procesul.
Donald Trump a folosit în campania electorală hiturile artiştilor împotriva voinţei lor. Rolling Stones îşi cer drepturile de autor asupra piesei "You Can’t Always Get What You Want". Piesa a fost folosită de către preşedintele american atunci când acesta îşi încheia discursurile.
Ani buni, preşedintele american Donald Trump a folosit în campaniile sale electorale hiturile consacrate ale unor artişti rock şi pop împotriva voinţei acestora.Rolling Stones au anunţat printr-un comunicat că este ultima oară când preşedintele Donald Trump le va folosi piesele în scopuri politice. Au încercat de-a lungul timpului să-l împiedice pe Trump să folosească piesa "You Can’t Always Get What You Want" drept melodia pe care pleacă atunci când încheie un discurs în timpul campaniei electorale. Trupa ameninţă că va exista un proces dacă preşedintele va continua să folosească melodia fără acordul lor."În ciuda rugăminților făcute către Donald Trump în trecut, Rolling Stones ia măsuri suplimentare pentru a-l exclude de la folosirea pieselor trupei în oricare dintre viitoarele sale campanii politice. Utilizarea neautorizată a melodiilor va fi considerată o încălcare a acordului de licenţă. Dacă Donald Trump nu ia în considerare excluderea şi persistă, atunci se va confrunta cu un proces pentru încălcarea drepturilor de autor şi utilizarea muzicii în scopuri neautorizate", arată comunicatul celor de la Stones.Trump a început să utilizeze piesa "You Can’t Always Get What You Want" ca melodie de ieşire după terminarea discursurilor din cadrul campaniei electorale încă din 2016. Prin aceasta, Trump a transmis faptul că aşteptările trebuie temperate.